ddrg/super_eurlex huggingface dataset:
(48)

Patiešām varētu sagaidīt, ka sistēma, kurā izmanto standartsummu gadam, nodrošinās labāku administratīvo resursu izmantojumu nekā sistēma, kurā izmanto standartsummu, kas aprēķināta par dienu. Tomēr attiecībā uz profesionāliem zvejniekiem nav īpašu noteikumu uzskaitei un grāmatvedībai un Zviedrijas iestādes nav varējušas sniegt statistikas datus par profesionālo zvejnieku ieņēmumiem tieši no zvejniecības. Ņemot vērā to, ka lielākā daļa zvejnieku gūst ienākumus no vairāk nekā vienas profesionālas darbības, līdz ar to uzskatāms, ka ir grūti noteikt standartsummu gadam, balstoties uz gada ieņēmumiem no zvejniecības. Konkrēti, tā kā zvejas dienu skaits tiek reģistrēts saskaņā ar Kopīgās zvejniecības politikas noteikumiem un tādējādi ir viegli nosakāms, Komisija nesaskata, kādas priekšrocības radītu sistēmas maiņa, aprēķinus turpmāk balstot uz gada ieņēmumiem.
(3)

Lai noteiktu aizsardzības un uzraudzības zonas un nosacījumus dzīvnieku pārvadājumiem no šīm zonām, Komisija ir pieņēmusi vairākus lēmumus, no kuriem pēdējais ir 2005. gada 23. maija Lēmums 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (3).
(1)

Lai saskaņā ar Direktīvu 2000/29/EK atļautu ievest Kopienā no trešām valstīm Citrus L., Fortunella Swingle, Poncirus Raf. augļus un to hibrīdus vai arī atļautu to pārvietošanu Kopienas teritorijā, Komisijas 1998. gada 8. janvāra Lēmumā 98/83/EK, ar ko dažas trešās valstis un dažus trešo valstu apgabalus atzīst par Xanthomonas campestris (visu Citrus ģints augiem patogēno rasu), Cercospora angolensis Carv et. Mendes un Guignardia citricarpa Kiely (visu Citrus ģints augiem patogēno rasu) neskartām (2), dažas trešās valstis un dažas trešo valstu teritorijas atzītas par tādām, kurās nav sastopami šie kaitīgie organismi.
d)

pievieno šādas ailes par Amerikas Savienotajām Valstīm: “US 05NC117 E705 S. Galphin Services 6509 Saddle Path Circle Raleigh, NC 27606 Dr Samuel P. Galphin US 05IA118 E1477 Donald Yanda 147 Jacobsen Drive Maquoketa, IA 52060 Dr Donald Yanda US 05WI116 E1554 Reprovider, LLC 2007 Excalibur Drive Janesville, WI 53546 Dr Rick Faber US 05IA119 E1685 Westwood Embryo Services Inc 1760 Dakota Ave. Waverly, IA 50677 Dr Justin Helgerson”
(10)

Lēmumā 2006/779/EK noteiktie pasākumi cita starpā aizliedz nosūtīt cūkgaļu, cūkgaļas produktus un cūkgaļu saturošus izstrādājumus no Rumānijas uz citām dalībvalstīm. Tādēļ šāda gaļa un produkti jāmarķē ar īpašu marķējumu. Tāpēc ir lietderīgi svaigu gaļu, kas iegūta no cūkām, kuras vakcinētas ārkārtas vakcinācijas laikā saskaņā ar šo lēmumu, marķēt ar to pašu marķējumu un paredzēt noteikumus par šādas gaļas laišanu tirgū.
1.

Piemērojot šā punkta apakšpunktos uzskaitītos šā reglamenta noteikumus, un attiecībā uz lēmumiem, kuru balsojumā Padomes vai Coreper locekļi nevar piedalīties saskaņā ar Līgumiem, šo locekļu balsis neņem vērā: a) 1. panta 3. punkta otrā daļa (sanāksmes rīkošana ārpus Briseles vai Luksemburgas); b) 3. panta 7. punkts (tāda punkta iekļaušana darba kārtībā, kas nav iekļauts pagaidu darba kārtībā); c) 3. panta 8. punkts (“A” punkta saglabāšana darba kārtībā “B” punkta veidā, ja citādi tas būtu no darba kārtības jāizņem); d) 5. panta 2. punkts – tikai attiecībā uz Eiropas Centrālās bankas klātbūtni (apspriede bez Eiropas Centrālās bankas klātbūtnes); e) 9. panta 2. punkta pirmās daļas b) un c) punkts un otrā un trešā daļa (par to, ka publisko balsojumu rezultātus, balsojumu skaidrojumus, Padomes protokolā iekļautās deklarācijas un šajā protokolā iekļautos punktus, kas saistīti ar kopējas nostājas pieņemšanu saskaņā ar ES līguma VI sadaļu; par to, ka publisko balsojumu rezultātus, balsojumu skaidrojumus, Padomes protokolā iekļautās deklarācijas un šajā protokolā iekļautos punktus, kas saistīti ar gadījumiem, kuri nav minēti 2. punktā); f) 11. panta 1. punkta otrā daļa (balsošanas procedūras atklāšana); g) 12. panta 1. punkts (rakstiskas procedūras izmantošana); h) 14. panta 1. punkts (lēmums apspriesties un pieņemt lēmumus izņēmuma kārtā, pamatojoties uz dokumentiem un projektiem, kas nav sagatavoti visās valodās) (26); i) 17. panta 2. punkta a) un b) apakšpunkts (par to, ka Oficiālajā Vēstnesī nepublicē iniciatīvas, ko saskaņā ar EK līguma 67. panta 1. punktu vai ES līguma 34. panta 2. punktu iesniegusi dalībvalsts); j) 17. panta 2. punkta c) un d) apakšpunkts (par to, ka Oficiālajā Vēstnesī nepublicē kopējo nostāju, kas pieņemta, pamatojoties uz ES līguma 34. pantu, vai dažas direktīvas, lēmumus, ieteikumus un atzinumus); k) 17. panta 4. punkta c) apakšpunkts (par to, ka Oficiālajā Vēstnesī publicē jebkurus pasākumus, ar ko īsteno ES līguma 34. panta 2. punktā minētos lēmumus vai konvencijas); l) 17. panta 5. punkts (par to, vai Oficiālajā Vēstnesī publicēt vai nepublicēt lēmumu, ko pieņēmusi saskaņā ar starptautisku nolīgumu izveidota struktūra).
3.2.

PROGRAMMAS, KO ITĀLIJA 1996. GADA 23. DECEMBRĪ UN 1997. GADA 14. JŪLIJĀ IESNIEGUSI PAR TRENTO AUTONOMO PROVINCI ATTIECĪBĀ UZ: Val di Sole e Val di Non zonu — Ūdens sateces baseins no Nočes iztekas līdz S. Džustīnas aizsprostam. Val dell’Adige zonu – lejasdaļu — Adidžes upes ūdens sateces baseini un tās iztekas, kas ir Trento autonomās provinces teritorijā, no robežas ar Bolcāno provinci līdz Alas aizsprostam (hidroelektrostacijai). (NB: Uz ADIDŽES IELEJAS zonas augšdaļu attiecas Bolcāno autonomās provinces apstiprinātā programma. Šīs zonas augšdaļa un lejasdaļa jāuzskata par vienu epidemioloģisko vienību.) Torrente Arnò zonu — Ūdens sateces baseins no Arno straumes iztekas līdz nosprostojumiem, kas atrodas lejup pa straumi, pirms Arno straume ietek Sarkas upē. Val Banale zonu — Ūdens sateces baseins Ambjezas strauta baseina līdz hidroelektrostacijas aizsprostam. Varone zonu — Ūdens sateces baseins no Manjones strauta iztekas līdz ūdenskritumam. Alto e Basso Chiese zonu — Kjezes upes ūdens sateces baseins no tās iztekas līdz Kondino aizsprostam, izņemot Adanas un Palviko straumju baseinus. Torrente Palvico zonu — Palviko ūdens sateces baseina līdz betona un akmeņu aizsprostam.
(1)

Kipras Republika 2004. gada 28. jūnijā iesniedza Komisijai pieteikumu, lūdzot piešķirt atkāpi no Direktīvas 2003/54/EK 21. panta 1. punkta b) apakšpunkta noteikumiem uz laikposmu līdz 2008. gada 31. decembrim un no 21. panta 1. punkta c) apakšpunkta noteikumiem – līdz 2013. gada 31. decembrim. Minētās direktīvas 26. panta 1. punktā skaidri paredzētas tiesības iesniegt šādu pieteikumu.
b)

no saimniecībām tās teritorijā ārpus I pielikumā minētajiem rajoniem, kuras kopš 2006. gada 15. janvāra saņēmušas cūkas no kādas no saimniecībām Ziemeļreinā-Vestfālenē.”
(8)

Tomēr, ievērojot īpašās slimības briesmas un epidemioloģisko situāciju augsti patogēnas putnu gripas aspektā un ņemot vērā smagās sekas, kas slimībai var būt tautsaimniecībā, sevišķi tad, ja tā piemeklē blīvi apdzīvotus putnkopības rajonus, ir jāpatur spēkā daži papildu pasākumi, kas pieņemti saskaņā ar Lēmumu 2006/135/EK. Šo pasākumu mērķim ir jābūt pastiprināt vietējos kontroles pasākumus, reģionalizēt skarto dalībvalsti, nošķirot teritorijas skarto daļu no neskartās, un pārliecināt putnkopības nozari un tirdzniecības partnerus par to produktu nekaitīgumu, kuri nāk no slimības neskartās daļas.
(1)

Pēc apspriešanās Komisija 2005. gada 30. jūnijā ar paziņojumu Eiropas Savienības Oficiālajā Vēstnesī (2) paziņoja, ka uzsāk antisubsidēšanas tiesvedību saistībā ar dažu tāda veida Malaizijas un Taizemes izcelsmes plastmasas maisu un maisiņu importu, kas satur vismaz 20 % polietilēna un kuru biezums nepārsniedz 100 mikrometrus; parasti tos deklarē ar KN kodu ex 3923 21 00, ex 3923 29 10 un ex 3923 29 90.
(5)

Portugāles pieteikumam pievienotie dokumenti sniedz pietiekamus pierādījumus par to, ka konkurētspējīga elektroenerģijas tirgus mērķus nav iespējams sasniegt vai to darīt nav praktiski, ņemot vērā nelielo ražošanas apjomu un to, ka attiecīgās arhipelāga salas atrodas atstatu arī viena no otras. Šādā ļoti nelielā sistēmā bieži nav iespējams ierīkot vairāk par vienu elektroenerģijas ražotni uz salas, kas konkurējošo enerģijas ražotāju esamību dara ļoti nepraktisku. Maz ticams, ka tirgus lielums veicinās pieteikumu iesniegšanu vai konkurējošo pieteikumu iesniegšanu konkursam. Šādā situācijā piegādes drošumam un kvalitātei jābūt būtiskākajiem apsvērumiem. Bez tam nav arī augstsprieguma pārvades tīklu sistēmas un apstākļos, kad nav konkurences ražošanas jomā, direktīvas prasību īstenošanai par sadales sistēmu sadalīšanu nav nepieciešamā pamata. Šie paši apsvērumi attiecināmi pret trešo pušu piekļuvi sistēmai.
8.

Valsts, kuras iestāde aizpilda veidlapu, ir norādīta ar šādu apzīmējumu: “BE = Beļģija; CZ = Čehija; DK = Dānija; DE = Vācija; EE = Igaunija; GR = Grieķija; ES = Spānija; FR = Francija; IE = Īrija; IT = Itālija; CY = Kipra; LV = Latvija; LT = Lietuva; LU = Luksemburga; HU = Ungārija; MT = Malta; NL = Nīderlande; AT = Austrija; PL = Polija; PT = Portugāle; SI = Slovēnija; SK = Slovākija; FI = Somija; SE = Zviedrija; UK = Apvienotā Karaliste; IS = Islande; LI = Lihtenšteina; NO = Norvēģija; CH = Šveice.”
3)

Pielikuma 8. pantu groza šādi: a) panta 5. punkta b apakšpunktu aizstāj ar šādu punktu: “b) ja III vai IV papildinājumā uzskaitītā tradicionālā apzīmējuma vai papildu kvalitātes nosaukums ir homonīms vīna nosaukumam, kura izcelsmes valsts nav kāda no pusēm, kas noslēgusi Nolīgumu, šo nosaukumu var izmantot vīna apzīmējumam un piedāvājumam tikai gadījumā, ja to pieļauj izcelsmes valsts tiesību akti un nosaukuma lietojums nerada negodīgu konkurenci, un patērētāji netiek maldināti par vīna izcelsmi, īpašībām vai kvalitāti;”; b) panta 5. punkta c apakšpunktu svītro.
3.

Lai likvidētu 2. punktā minētos muitas nodokļus, ir spēkā šādi nosacījumi: — šā protokola spēkā stāšanās dienā likvidē muitas nodokļus par pielikumā minētajiem “A” kategorijas produktiem; — no 2006. gada 1. maija divos vienādi ilgos gada posmos likvidē muitas nodokļus par pielikumā minētajiem “B” kategorijas produktiem, un no 2007. gada 1. maija šādiem produktiem nepiemēro muitas nodokli; — no 2006. gada 1. maija četros vienādi ilgos gada posmos likvidē muitas nodokļus par pielikumā minētajiem “C” kategorijas produktiem, un no 2009. gada 1. maija šādiem produktiem nepiemēro muitas nodokli; — no 2006. gada 1. maija piecos vienādi ilgos gada posmos likvidē muitas nodokļus par pielikumā minētajiem “D” kategorijas produktiem, un no 2010. gada 1. maija šādiem produktiem nepiemēro muitas nodokli; — no 2006. gada 1. maija astoņos vienādi ilgos gada posmos likvidē muitas nodokļus par pielikumā minētajiem “E” kategorijas produktiem, un no 2013. gada 1. maija šādiem produktiem nepiemēro muitas nodokli; — no 2006. gada 1. maija astoņos vienādi ilgos gada posmos par 40 % samazina muitas nodokļus par pielikumā minētajiem “F” kategorijas produktiem, un no 2013. gada 1. maija šādiem produktiem piemērotais ievedmuitas nodoklis ir 60 % no pamatlikmes; — nelikvidē muitas nodokļus par pielikumā minētajiem “G” kategorijas produktiem.
—

Melnkalnē: turpināt veidot administratīvo spēju, lai noteiktu un īstenotu politiku. Izstrādāt un sākt īstenot lauku attīstības politiku. Stiprināt institucionālo spēju pārtikas nekaitīguma jomā. Sagatavot programmu pārtikas pārstrādes uzņēmumu modernizēšanai, lai izpildītu ES prasības. Sākt rīcību, lai identificētu aitas un kazas un reģistrētu to kustību. Sākt rīcību, lai nodrošinātu efektīvu vietējo augu audzēšanas kontroli, īpaši to produktu kontroli, kas pakļauti īpašām ES prasībām. Veikt pasākumus, lai nodrošinātu to, ka tiek panākta lielāka zivsaimniecības politikas atbilstība ES standartiem, īpaši resursu pārvaldības, inspekcijas un kontroles, kā arī tirgus un struktūrpolitikas jomā.
(36)

Pirmkārt, saskaņā ar samērīguma prasībām atbalsta saņēmēja pienākums ir veikt ievērojamu ieguldījumu pārstrukturēšanas izmaksās no saviem līdzekļiem vai ārējiem līdzekļiem tirgus cenās. No pieejamās informācijas izriet, ka ieguldītājs faktiski ir ieguldījis summu 0,5 miljonu DEM apmērā. Tā kā pārbaudes procesa laikā netika sniegtas sīkākas ziņas par izpirkumnomas nosacījumiem (2. tabulas 9. pasākums), Komisija nevarēja spriest par to, vai tas ir ieguldījums pēc tirgus nosacījumiem. Neraugoties uz to, spriežot par atbalsta saņēmēja paša ieguldījuma nozīmīgumu, novērtēto izpirkumnomu uzskatīja par nenozīmīgu.
A.

Digitālā satura pieejamības, lietošanas un izmantošanas veicināšana Kopienas līmenī Darbības, ko veic saskaņā ar šo darbības virzienu, ietver ieinteresēto pušu tīklu un apvienību izveidošanu un jaunu pakalpojumu radīšanu. Darbība ir vērsta uz valsts sektora informācijas jomām, telpiskiem datiem, izglītības un kultūras saturu. Darbība būs vērsta uz to, lai tā: a) atbalstītu plašāku informētību par valsts sektora informācijas (VSI) nozīmi, tās komerciālo vērtību un tās lietošanas ietekmi uz sabiedrību. Darbība uzlabos efektīvu VSI pārrobežu lietošanu un izmantošanu starp valsts sektora iestādēm un privātām uzņēmējsabiedrībām, tostarp MVU, attiecībā uz informācijas produktiem un pakalpojumiem, kuriem ir pievienotā vērtība; b) veicinātu plašāku telpisku datu lietošanu no valsts sektora iestāžu, privātu uzņēmējsabiedrību, tostarp MVU, un pilsoņu puses, izmantojot sadarbības mehānismus Eiropas līmenī. Darbībai būtu jārisina gan tehniski, gan organizatoriski jautājumi, izvairoties no dublēšanas un mazattīstītām teritoriālām datu kopām. Tā būtu jāveicina pārrobežu savietojamība, atbalstot kartogrāfijas dienestu koordinēšanu un sekmējot jaunu pakalpojumu izveidošanu Eiropas līmenī mobilajiem lietotājiem. Tā arī būtu jāatbalsta atklātu standartu lietošana; c) veicinātu atklātu Eiropas digitālo objektu zināšanu kopumu vairošanu izglītības un pētniecības kopienu, kā arī atsevišķu personu vajadzībām. Darbība atbalsta Eiropas starpnieku pakalpojumu izveidi digitālajam izglītības saturam, izmantojot attiecīgus uzņēmējdarbības modeļus. Darbībai arī būtu jāveicina atklātu standartu lietošana, un tādu lielu lietotāju grupu izveidošana, kas analizē un pārbauda pirmsstandartizācijas un specifikāciju shēmas, lai digitālā izglītības satura globālu standartu noteikšanas procesā atspoguļotu Eiropas valodu un kultūras daudzveidības aspektus; d) veicinātu Eiropas informācijas infrastruktūras izveidošanu, lai būtu pieejami un lietojami augstas kvalitātes Eiropas digitālie kultūras un zinātnes resursi, savienojot virtuālas bibliotēkas, kopienu atmiņas, utt. Darbībai būtu jāietver koordinētas pieejas ciparošanai un datu savākšanai, digitālo objektu uzglabāšanai, kā arī digitālo kultūras un zinātnes resursu uzskaitei. Tai būtu jāuzlabo piekļuve digitālajiem kultūras un zinātnes resursiem, izmantojot efektīvas licencēšanas shēmas un kolektīvu iepriekšēju tiesību apstiprināšanu.
(7)

Attiecībā uz vispārējiem noteikumiem nodokļu atskaitīšanas jomā par izdevumiem, kas uzņēmumiem radušies no piedalīšanās ārvalstu gadatirgu izstādēs, pamatojies uz Itālijas vienotā ienākumu nodokļu kodeksa (TUIR) 108. panta 2. punktu, var noteikt atšķirību starp reklāmas un veicināšanas izmaksām (tostarp izstādes izmaksām), no vienas puses, un reprezentācijas izmaksām, no otras puses. Pirmās ir izmaksas, ko atbrīvo no nodokļiem tā taksācijas gada laikā, kurā šīs izmaksas radušās, vai – vienādās daļās – kārtējā taksācijas gada un četru nākamo taksācijas gadu laikā, turpretim reprezentācijas izmaksas var atbrīvot no nodokļiem tikai par trešo daļu no šo izmaksu apmēra, līdzīgā kārtā sadalot vienādās daļās piecu gadu laikā.
(5)

Vēlāk pēc izmeklēšanas atbilstīgi Padomes Regulas (EK) Nr. 384/96 (“pamatregula”) 13. pantam tika konstatēts, ka importam no Ukrainas un Ķīnas Tautas Republikas noteiktos pasākumus apiet attiecīgi caur Moldāviju un Maroku. Līdz ar to antidempinga maksājums, ko piemēroja Ukrainas izcelsmes ievedumiem, tika attiecināts arī uz to pašu tērauda trošu ievedumiem no Moldāvijas (12). Līdzīgā kārtā galīgais antidempinga maksājums, kas bija uzlikts Ķīnas Tautas Republikas izcelsmes ievedumiem, tika attiecināts uz to pašu tērauda trošu sūtījumiem no Marokas (13), izņemot tādiem, kas nāk no faktiska ražotāja Marokā.
(69)

Ievērojot minēto pētījumu, darījumu skaita un darījumu vērtības izteiksmē riska kapitāla darbība Ziemeļīrijā ievērojami atšķiras no citiem Apvienotās Karalistes reģioniem, tādiem kā Skotija un ziemeļrietumu un Mersīsaidas reģions. Kamēr darījumu skaits agrā posma uzņēmumiem Skotijā periodā no 2000. līdz 2002. gadam bija 9,9 % no Apvienotās Karalistes kopējā darījumu skaita, ziemeļrietumu un Mersīsaidas reģionā tas bija 8,1 %, bet Ziemeļīrijā – tikai 4,4 % no Apvienotās Karalistes kopējā darījumu skaita. Uzņēmumiem paplašināšanās posmā attiecīgie skaitļi bija šādi: Skotijā – 10,2 %, ziemeļrietumu un Mersīsaidas reģionā – 7,9 %, un Ziemeļīrijā – tikai 2,4 % no Apvienotās Karalistes kopējā darījumu skaita.
(66)

Izskatāmajā gadījumā Komisija no vienas puses izprot, ka minētais valsts veiktais pasākums vides aizsardzības interesēs rada ievērojamu slodzi Austrijas uzņēmumiem. Bez šajā lēmumā analizētās nodokļu atmaksas šāda veida slodzi īpaši smagi izjustu energoietilpīgi uzņēmumi. Kad tika plānots valstī ieviešamais pasākums, nebija stingri noteiktas prakses, kā no tiesiskā viedokļa vērtējami izņēmumi vai šādi nodokļu samazinājumi, kuri formāli tiek pielietoti visās tautsaimniecības nozarēs, bet, neraugoties uz to, tomēr ir selektīvi, jo patiesībā tie sniedz faktiskas un specifiskas priekšrocības noteiktiem tautsaimniecības sektoriem. No otras puses, ir labi saprotams, ka šajā gadījumā EK tiesas atbilde uz otro jautājumu Adrijas-Vīnes spriedumā varēja novest pie tā, ka daži palīdzības saņēmēji labticībā uzskatīja, ka nacionālā tiesneša klātbūtnē apspriesti nacionālie pasākumi pārstās būt selektīvi un līdz ar to vairs nebūs uzskatāmi par valsts palīdzību, ja to priekšrocības tiks attiecinātas arī uz citiem sektoriem, nevis tikai uz fizisku prešu ražošanu. Ņemot vērā visus šos apsvērumus, Komisija ir nonākusi pie slēdziena, ka šajā gadījumā atmaksas pieprasīšana pārkāptu uzticības aizsardzības principu. Tādēļ, saskaņā ar Rīkojuma Nr. 659/1999 14. pantu, Komisija nolemj, ka atmaksa nebūtu pieprasāma.
(39)

Atbrīvojums no nodokļa attiecas tikai uz pārstrādes uzņēmumiem (NACE Rev. 1 sadaļa C un D). Saskaņā ar jau pieminēto EK tiesas lēmumu (14)“valsts iniciatīvu nevar uzskatīt par vispārēju tautsaimniecības politikas pasākumu, pamatojoties uz lielu atbalstāmo uzņēmumu skaitu vai tautsaimniecības nozaru dažādību vai nozīmi, kurām pieskaitāmi šie uzņēmumi”. Zviedrijas uzņēmumu savienība norāda uz to, ka Komisija savos lēmumos N 255/96 un N 72a/2000 par atbalstu noteikumus par Zviedrijas oglekļa dioksīda nodokli esot akceptējusi kā vispārēju pasākumu. Tas neatbilst faktiem. Pirmajā lēmumā Komisija nonāca pie slēdziena, ka nodokļu oglekļa dioksīda nodokļa piemērošanas noteikumi ir uzskatāmi par valsts atbalstu, kas ir saderīgs ar Kopējo tirgu. Otrais lēmums attiecas uz minēto noteikumu pagarināšanu, pamatojoties uz tiem pašiem priekšrakstiem. Turpretim atbilstoši parastajai Komisijas praksei (15), kuru apstiprina Tiesas lēmumi (16), energoietilpīgu uzņēmumu vai noteiktu tautsaimniecības sektoru atbrīvošana no nodokļiem tiek uzskatīta par selektīvu pasākumu. Tādējādi Komisija secina, ka atbrīvojums no nodokļiem ir selektīvs pasākums.
(57)

Spriežot pēc Spānijas iesniegtās informācijas, Komisija uzskata, ka atbalsta shēmai cita starpā ir arī mērķis palīdzēt MVU piemēroties jaunajiem Kopienas noteikumiem trīs gadu ilgā laikposmā, sākot ar šo jauno obligāto noteikumu pieņemšanu, atbalstīt investīcijas, neesot obligātiem Kopienas noteikumiem, un atbalstīt investīcijas ar mērķi pielāgoties tādiem nacionālajiem noteikumiem, kas ir stingrāki par spēkā esošajām Kopienas normām. Shēma atļauj šādu atbalstu līdz 15 % bruto no pamatotajām izmaksām, kas atbilst noteikumiem. Komisija uzskata, ka apspriežamās investīcijas atbilst noteikumu E.1.6. nodaļai. Tajā, kas attiecas uz ūdeņu piesārņojumu, investīcijas ir nepieciešamas, lai kontrolētu no atstātajām kalnraktuvēm nākošo ūdeņu kustību. Šo investīciju mērķis cita starpā ir kontrolēt pazemes gruntsūdeņus, izvairīties no plūdiem un dot ieguldījumu drošā ūdens cirkulācijā. Šiem ūdeņiem ir jāatbilst Spānijas likumdošanā noteiktajām kvalitātes normām. Komisija uzskata, ka pieļaujamo izmaksu definīcijā investīciju finansējumam ir paredzēts, ka caur investīciju iegūtajām priekšrocībām ir jātiek iekļautām atbalsta neto aprēķinā. Šis elements atbilst noteikumu 37. punktam. Saskaņā ar šo noteikumu 38. punktu pamatotajās izmaksās tiek ņemtas vērā atjaunotās zonas potenciālais vērtības pieaugums. Attiecībā uz kalnraktuvju atjaunošanu pamatotās izmaksas robežojas ar kalnraktuvju apsaimniekošanas izmaksām, tostarp personālam, aprīkojumam, nepieciešamo ierīču amortizācijai un tam, lai izvairītos no pazemes izstrāžu gāzu un šķidrumu izplūdēm un no piekļuves bīstamām kalnraktuvju izstrādēm, lai nepieļautu ūdens plūsmu piesārņošanu, kā arī lai panāktu izdedžu kaudžu un terikonu atjaunošanos. Šajā nozīmē shēma atbilst noteikumu 36. punktam.
b)

nodrošina to, ka klasificētā informācija, ko Puses sniedz viena otrai vai ar ko tās savstarpēji apmainās, un uz ko attiecas šis nolīgums, patur to drošības klasifikāciju, ko tai piešķīrusi Puse, kas to sniedz. Puse, kas saņem klasificēto informāciju, to sargā un glabā saskaņā ar saviem drošības noteikumiem, kas attiecas uz informāciju vai materiāliem, kuriem piešķirta līdzvērtīga drošības klasifikācija, kā norādīts drošības pasākumos, kas vēl ir jāizstrādā saskaņā ar 11. un 12. pantu;
(3)

Ekspertu grupas sastāvā jāiekļauj augsta līmeņa pārstāvji no dalībvalstu apstiprināto revidentu un audita uzņēmumu sabiedriskās uzraudzības sistēmām. Ja šādas sistēmas vēl nav izveidotas, grupā jāiekļauj pārstāvji no valsts ministrijām, kas ir atbildīgas par šo uzraudzības sistēmu izveidošanu nākotnē. Kā tas noteikts atjaunotās Astotās direktīvas 2.11.b) pantā, lai izvairītos no iespējamā interešu konflikta starp profesionālo un privāto sektoru, no vienas puses, un sabiedrības interesēm, no otras puses, par ekspertu grupas locekļiem vai to aizvietotājiem var nozīmēt tikai nepraktizējošus profesionāļus. Tomēr Komisijas un ekspertu grupas darbam jābalstās uz praktizējošo profesionāļu zināšanām un pieredzi. Tādējādi pēc pārrunām ar ekspertu grupu Komisijai plaši un agrīnā posmā atklātā un pārskatāmā veidā jākonsultējas ar tirgus dalībniekiem, patērētājiem, auditoriem un tiešajiem lietotājiem par grupas darbu.
—

Šādi Vienne baseina ūdens sateces baseini: — La Vienne upes sateces baseins no tā iztekas līdz Châtellerault aizsprostam La Vienne departamentā, — La Gartempe upes sateces baseins no tā iztekas līdz Saint Pierre de Maillé aizsprostam La Vienne departamentā, — La Creuse upes sateces baseins no tā iztekas līdz aizsprostam l’Indre departamentā, — Le Suin upes sateces baseins no tā iztekas līdz Douadic aizsprostam l’Indre departamentā, — La Claise upes sateces baseins no tā iztekas līdz Bossay-sur-Claise aizsprostam l’Indre un Loire departamentā, — Velleches un des trois Moulins strautu ūdens sateces baseins no tā iztekas līdz des trois Moulins aizsprostam La Vienne departamentā, — Atlantijas okeāna piekrastes upju baseini Vendée departamentā.
(2)

Groseto provincē Toskānas reģionā vismaz 99,8 % no aitu vai kazu saimniecībām ir oficiāli brīvas no brucelozes. Turklāt šī province ir apņēmusies ievērot dažus citus Direktīvā 91/68/EEK paredzētos nosacījumus saistībā ar izlases veida pārbaudēm, kas jāveic pēc minētās provinces atzīšanas par brīvu no brucelozes.
a)

gaļas produkti, kas sastāv no mājputnu gaļas, skrējējputnu gaļas, saimniecībā audzētu vai savvaļas medījamo putnu gaļas vai to satur, ja šo sugu putnu gaļa ir apstrādāta, izmantojot kādu no apstrādes veidiem, kas minēti Lēmuma 2005/432/EK II pielikuma 4. daļas B, C vai D punktā;
—

Visa Lielbritānijas piekrastes līnija, izņemot šādas trīs zonas: — Kornvolas pussalas dienvidu krasts no Lizarda līdz Stārta zemesragam — Solenta jūras šaurumam piegulošās teritorijas no Portlendbila zemesraga līdz Selsibila zemesragam — teritorija Eseksā gar krastu no Šūberinesa zemesraga līdz Landgārda zemesragam